

PROJEKTS uz 31.01.2023.

vēlamais datums izskatīšanai: [AK] 08.02.2023.

domē: 22.02.2023.

sagatavotājs un ziņotājs: Guna Cielava

LĒMUMS

# Ādažos, Ādažu novadā

2023. gada 22. februārī {{DOKREGNUMURS}}

**Par ceļa servitūta nodibināšanu pašvaldības īpašumā “Silu pļava”,**

**Eimuri, Carnikavas pagasts, Ādažu novads**

Ādažu novada pašvaldības (turpmāk – pašvaldība) dome izskatīja [..] (turpmāk – Iesniedzēja) 02.01.2023. iesniegumu (reģ. Nr. ĀNP/1-11-1/23/30) ar lūgumu – “*Noformēt un reģistrēt uz īpašumu “Vējrozes”, Eimuros, Carnikavas pag., vedošo ceļa daļu, kas atrodas uz pašvaldībai piederoša īpašuma “Silu pļava”, par ceļa servitūtu, lai Carnikavas komunālserviss varētu to apkalpot un tīrīt sniegu ziemas laikā.”.*

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Nekustamā īpašuma “Silu pļava”, kadastra numurs 8052 009 0120, sastāvā esošā zemes vienība (platība - 1,26 ha), kadastra apzīmējums 8052 009 0120, pieder pašvaldībai saskaņā ar ierakstu Rīgas rajona tiesas Carnikavas pagasta zemesgrāmatas nodalījumā Nr. 100000566701. Šai zemes vienībai ir piekļuve no pašvaldības ceļa “C007 - Tauriņi” (zemes vienības kadastra apzīmējums 8052 009 0111).
2. Zemes pārvaldības likuma 7. panta pirmā daļa nosaka, ka visiem jaunveidojamiem zemes gabaliem, izņemot starpgabalus, nodrošina piekļuvi no pašvaldības ceļa vai ielas vai piekļuvi no valsts autoceļa atbilstoši normatīvajiem aktiem par ceļu pievienošanu valsts autoceļiem. Ja tas nav iespējams, piekļuvi nodrošina pa servitūta ceļu vai pa projektētu servitūta ceļu pēc servitūta nodibināšanas.
3. Likuma “Par autoceļiem” 6.1 panta pirmā daļa nosaka, ka, ja kāda īpašnieka zemes gabalu, kuru viņš ieguvis sakarā ar īpašuma tiesību atjaunošanu vai zemes privatizāciju, pievedceļš nesavieno ar valsts vai pašvaldības ceļu, šādam īpašniekam ir servitūta tiesības lietot braukšanai citos zemes gabalos esošos ceļus vai ierīkot tos no jauna.
4. Lai no pašvaldības ceļa nodrošinātu piekļuvi Iesniedzējai piederošā nekustamā īpašuma, kadastra numurs 8052 009 0183, sastāvā esošajai zemes vienībai, kadastra apzīmējums 8052 009 0172, adrese – “Vējrozes”, Eimuri, Carnikavas pag., Ādažu nov. (turpmāk - Valdošais īpašums), nepieciešams Civillikumā noteiktā kārtībā ar līgumu nodibināt ceļa servitūtu pašvaldības īpašumā “Silu pļava”, kadastra numurs 8052 009 0120 (turpmāk arī – Kalpojošais īpašums) par labu Valdošajam īpašumam.
5. Atbilstoši teritorijas plānojuma funkcionālā zonējuma kartē noteiktajam, Kalpojošais īpašums atrodas Lauksaimniecības teritorijā (L).
6. Iesniedzējai, lai piekļūtu Valdošajam īpašumam nepieciešams šķērsot arī nekustamā īpašuma “Sili”, kadastra numurs 8052 009 0092, sastāvā esošu zemes vienību, kadastra apzīmējums 8052 009 0092 (sk. Pielikums), Civillikuma noteiktajā kārtībā ir jāvienojas par ceļa servitūta nodibināšanu arī ar šī nekustamā īpašuma īpašnieku.
7. Iesniedzējas īpašuma tiesība uz Valdošo īpašumu - zemi 3,0 ha platībā, nostiprināta Rīgas rajona tiesas Carnikavas pagasta zemesgrāmatas nodalījumā Nr. 100000631651.
8. Civillikums nosaka:

8.1.1156. panta 3. punkts - ar ceļa servitūtu var piešķirt tiesību uz braucamo ceļu;

8.2. 1231. pants - servitūtus cita starpā nodibina ar līgumu;

8.3. 1232. pants - tikai īpašnieks ar līgumu var iegūt nekustamam īpašumam par labu servitūtu vai arī viņu ar to apgrūtināt;

8.4. 1235. pants - no servitūta izrietošā lietu tiesība ir nodibināta un spēkā abām pusēm, t.i. valdošā un kalpojošā nekustamā īpašuma īpašniekiem, tikai pēc servitūta ierakstīšanas zemesgrāmatās; līdz tam laikam viņu starpā pastāv vienīgi personiska saistība, kuras ierakstīšanu zemesgrāmatās var tomēr prasīt katra puse, ja vien izpildīti visi citi servitūtam nepieciešamie noteikumi;

8.5. 1151. pants - ja servitūta izlietošanai vajadzīgs uzturēt un izlabot kalpojošo lietu, tad tas jādara servitūta izlietotājam.

1. Saskaņā ar Civillikuma 1151.pantā noteikto - Iesniedzējai būs jānodrošina ceļa servitūta teritorijas uzturēšanu, t.sk. sniega tīrīšana.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Zemes pārvaldības likuma 7. panta pirmo daļu, likuma “Par autoceļiem” 6.1 panta pirmo daļu, Civillikuma 1156. panta 3. punktu, 1151., 1231., 1232. un 1235. pantu, kā arī domes Attīstības komitejas 08.02.2023. atzinumu, Ādažu novada pašvaldības dome

**NOLEMJ:**

1. Slēgt reālservitūta līgumu ar nekustamā īpašuma “Vējrozes”, kadastra numurs 8052 009 0183, īpašnieci [..] par ceļa servitūta nodibināšanu Ādažu novada pašvaldībai piederošā nekustamā īpašuma “Silu pļava”, kadastra numurs 8052 009 0120, sastāvā esošajā zemes vienībā, kadastra apzīmējums 8052 009 0120, par labu nekustamā īpašuma “Vējrozes”, kadastra numurs 8052 009 0183, sastāvā esošajai zemes vienībai, kadastra apzīmējums 8052 009 0172, adrese – “Vējrozes”, Eimuri, Carnikavas pag., Ādažu nov., saskaņā ar grafisko pielikumu (sk. Pielikums).
2. Noteikt ceļa servitūtu raksturojošus lielumus: ceļa platums 6 m, ceļa garums 267 m, zemes platība, uz kuru nodibināma servitūta tiesība, 1546 m2.
3. Pašvaldības administrācijas Juridiskajai un iepirkuma nodaļai 30 dienu laikā no šī lēmuma pieņemšanas sagatavot parakstīšanai ceļa servitūta līguma projektu.
4. Pilnvarot pašvaldības domes priekšsēdētāju parakstīt 1. punktā noteikto līgumu.
5. Pašvaldības administrācijas Nekustamā īpašuma nodaļai nodrošināt servitūta reģistrēšanu Rīgas rajona tiesā (zemesgrāmatā) un ar to saistītos izdevumus apmaksāt no savas budžeta tāmes līdzekļiem.
6. Pašvaldības izpilddirektora 1.vietniekam veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

NĪN, JIN, GRN, IDR - @

*Cielava 27343916*